cyanic-selkie/wikianc huggingface dataset:
הנרי מונסקי
קורות חייו
בשל מעמדו בחוגי הממשל האמריקני, נתפש מונסקי כבעל השפעה גם בעניינים בינלאומיים. לקראת כינוס ועידת סן פרנסיסקו, פנה ראש הממשלה הבולגרי קימון גאורגייב ליושב ראש ארגון בני ברית בבולגריה זכריה אלקלעי בבקשה שהארגון יפעיל את השפעתו בארצות הברית, כדי שבולגריה לא תקופח במסגרת חוזה השלום העתידי. הארגון נעתר לבקשתו, ומונסקי השיב בכתב לגאורגייב שהארגון יפעל לסייע לבולגריה. התשובה גרמה לקורת רוח רבה בממשל הבולגרי והובילה ליחס אוהד כלפי התנועות הציוניות השונות.
דניאל קאן
קורות חיים
בשנת 1983 הוא מונה לחבר מן החוץ באקדמיה למדע של הולנד.
בית זוסמן
רקע
היוזמה להקמת המרכז הייתה של פורום ארגון לקויי השמיעה ולקוחות ובשיתוף מחלקת שיקום באגף הרווחה בעיריית ירושלים. הם מצאו שקיים מחסור רב בשירותים ובמענה מקצועי לקבוצת החרשים וכבדי השמיעה הבוגרים בעיר, לכן הוחלט שמטרת המרכז תהיה לענות על מחסור זה ולפתח כלים נוספים. ליוזמה זו חברו הקרן לירושלים והמוסד לביטוח לאומי – הקרן לפיתוח שירותים לנכים, אשר גייסו תרומות שאפשרו בניית שני מרכזים לחרשים וכבדי שמיעה: במערב העיר (בית זוסמן) ובמזרחה.
על קסמים ועכברים
תקציר העלילה
יום למחרת, גברת בריסבי גילתה שהחקלאי החל לחרוש את האדמה מוקדם, מה שגרם לדודה שרו להגיד לשאר החיות לעזוב את המקום כדי להימלט מהטרקטור. אף על פי ששכנתה דודה שרו עזרה לה, ניסתה בריסבי לתכנן תוכנית נוספת, עם עזרה מג'רמי, היא ביקרה את הינשוף הגדול על מנת לבקש עזרה. הינשוף הגדול אמר לה לבקר את העכברושים שנמצאים בשיח הוורדים בחווה ולבקש עזרה מניקודימוס, המנהיג הגדול של העכברושים.
גברת בריסבי נכנסה לתוך שיח הוורדים והיא הופתעה לראות שהעכברושים משתמשי בטכנולוגיה ובחשמל. היא פוגשת את ניקודימוס, את קפטן המשמר ג'סטין העכברוש חברותי, ואת ג'נר האכזרי. בריסבי למדה מניקודימוס שלפני שנים רבות בעלה, יחד עם מר אייג'ס והעכברושים, היו חלק מניסויים במעבדה הנקראת "נים" (National Institute of Mental Health). בגלל הניסויים הם נעשו להרבה יותר חכמים אשר אפשרו להם להימלט. אולם הם לא יכלו לחיות יותר כעכברושים, הם היו צריכים את הטכנולוגיה של בני האדם כדי לשרוד, כאשר הם ביצעו דברים תוך כדי גנבה. העכברושים המציאו "תוכנית" אשר הם יוכלו לעזוב את החווה ולחיות באופן עצמאי. ניקודימוס נתן לגברת בריסבי תכשיט אשר מכונה "האבן" אשר נותן לה כוח קסום כאשר היא משתמשת באומץ.
Nginx
תכונות דואר פרוקסי
תכונות אחרות כוללות עדכון קובצי exe, והגדרות מערכת מחדש ללא איבוד חיבורים, בנוסף קיימת ארכיטקטורה שמבוססת על תמיכה במודולים (חיבור וניתוק פשוט) גם צד שלישי וגם רשמיים (Core) המוצר Nginx Plus, שהוא הגרסה בתשלום של המוצר הרגיל, כוללת תכונות כמו איזון עומסים מתקדם וניטור מתקדם של ביצועי השרת.
היסטוריה
סוסייב החל את הפיתוח של Nginx בשנת 2002. במקור, התוכנה פותחה כדי למלא את החוסרים עבור שרתים כמו Rambler, שהיה משרת מעל 500 מיליון בקשות בכל יום, נכון לספטמבר 2008 החברה, Nginx inc, נוסדה ביולי 2011 על ידי סוסייב, זאת כדי לספק מוצרים לשימוש מסחרי, ולספק תמיכה לתוכנה שפיתח. המיקום העיקרי של החברה הוא בסן פרנסיסקו, קליפורניה. החברה הציעה תמיכה מסחרית במוצר בפברואר 2012, ותמיכה במוצר Nginx Plus באוגוסט 2013. באוקטובר 2013, דווח על השקעה של 10 מיליון דולר, על ידי New Enterprise Associates בחברה. מבין המשקעים האחרים בחברה, ניתן למצוא את אהרון ליווי (מקים שירות הענן Box), את אוטומטיק (החברה שפיתחה את פלטפורמת הבלוגים וורדפרס) ואת MaxCDN.
שבט כרמל
היסטוריה
בחודש ספטמבר 1937, לאחר פתיחת שנת הלימודים, גויסו המדריכים הראשונים של השבט, שהיו בעיקר תושבי הכרמל. תחילה גויסו שני מדריכים: מרים אפשטיין - שרון לקבוצת הבנות ודוד בילסקי לקבוצת הבנים. אחר-כך הצטרפו מדריכים נוספים. מיד עם תחילת הפעילות דוד בילסקי נהרג בתאונת דרכים ומאיר זרודינסקי נכנס למלא את מקומו. הגדוד הראשון של השבט נקרא "גדוד דוד" לזכרו של דוד בילסקי.
עם השנים גדל והתפתח השבט, הקים שלוחות נוספות להל"ן שבט "צופית", שבט "העגן", שבט "תדהר", שבט "לטם" ושבט "נשרים".
מייסדים וחברים משמעותיים
בוגרים רבים של שבט כרמל תרמו ותורמים למדינת ישראל בתחומים שונים, רבים מן הבוגרים נמצאים בפוליטיקה המקומית ובעיתונאות המקומית של חיפה. בין מקימי השבט ניתן למנות את הבאים:
חנן בישא
מפורסם במיוחד המעשה הבא, המובא פעמיים בתלמוד הבבלי בו חנן בישא תקע לאדם אחד באוזנו (היכה אותו על האוזן, או שצעק לתוכה). אמר לו רב הונא לתת לאותו אדם חצי זוז, אך לחנן היה זוז מעוך (פחות בערכו). חנן ביקש לתת לאותו אדם את הזוז ולקבל עודף של חצי זוז, אך לא היה לאותו אדם עודף. משכך, חנן תקע שוב באוזנו (בכך התחייב בחצי זוז נוסף), ונתן את המטבע לנפגע בעבור שני המקרים.
מסופר עליו שפעם אחת גנב גלימה ומכר אותה. בהקשר זה העיד עליו התלמוד שלא היה מפורסם במעשי גנבה ושוד, אלא במעשים רעים אחרים, כנזקים וחבלות.
קרבות איפר
הקרב השני
קרב איפר השני היה למעשה סדרה של ארבעה קרבות, שהתנהלו בצפון המבלט: קרב רכס חראפנסטאפל (Gravenstafel) שהתחולל ב-22 וב-23 באפריל 1915, קרב סנט ז'וליין (St. Julien) שהחל ב-24 באפריל ונמשך עד 4 במאי 1915, קרב רכס פרזנברג (Frezenberg) שהחל ב-8 במאי עד 13 במאי 1915, וקרב רכס בלווארדה (Bellewaarde) שהתחולל ב-24 וב-25 במאי 1915. בקרבות אלו נהרגו, נפצעו או נשבו כ-70,000 לוחמי מדינות ההסכמה, וכ-35,000 גרמנים. תוצאות הקרבות צמצמו את מבלט איפר וקרבו את קו הכיתור של הגרמנים לעיר גופה.
המרכזים לבקרת מחלות ומניעתן
היסטוריה
המרכזים הוקמו ב-1 ביולי 1946 תחת השם המרכז למחלות מידבקות, וטיפל בעיקר במאבק במלריה בארצות הברית. בשנת 1957 הורחב תחום הפעולה של המרכז לכלול גם מחלות מין. בשנת 1960 קיבל המרכז אחריות לטיפול בשחפת ובשנת 1963 ייסד המרכז תוכנית לחיסון. בשנת 1967 שונה שם המרכז ל"המרכז הלאומי למחלות מידבקות" ובשנת 1970 שונה השם שוב, הפעם ל"המרכז לבקרת מחלות". בשנת 1980 שונה השם ל"המרכזים לבקרת מחלות" ובשנת 1992 נוסף גם המילה ומניעתן. במהלך השנים הורחבה הפעילות של המרכז לכלול גם מחלות כרוניות, נכויות, פציעות, תאונות עבודה, סיכוני בריאות סביבתיים וטרור ביולוגי.
בתי הרגליים
כבר בתקופת המקרא הייתה הרקמה מוכרת ונחשבה לאמנות רבת יוקרה, רקמה בחוטים צבעוניים ובזהב, היו בתקופות קדומות סמלי מעמד ושמשו ללבוש מלכות ואצולה. במשך הדורות התרחבו אפשרויות ייצור החומרים והשגתם והשימוש בחוטים, באריגים צבועים ואף בחומרים יקרים התפשט לשכבות רחבות. כך, התפתחה לצדה של רקמת היוקרה, הרקמה העממית באזור המזרח התיכון והשפיעה על אופייה של הרקמה המוסלמית ובעקבותיה על הרקמה היהודית בתימן. מסורת עבודת מחט זו, סמליה והעושר החומרי הועברו על ידי הנשים. העבודה לעיתים נעשתה על ידן ולעיתים נקנתה בהתאם למעמד, הייתה חלק מהנדוניה והעידה על אופיין ומקומן בחברה, המסורת נשמרה והועברה מדור לדור, כאשר בתפיסה התרבותית של העדה התימנית, נדמה כי הייתה קיימת מאז ומעולם.
מבנה הרקמה, חומריות וצבעוניות
מבחינת התפיסה העיטורית הכללית והקומפוזיציה ישנן תכונות ומושגים משותפים כמעט לכל בתי הרגליים היום יומיים. בשונה מאלה אשר נלבשו על ידי הכלה ביום חתונתה או מאלה אשר יועדו לחג או חלק מלבוש האישה המבוגרת. גם ה'קרוט' וגם ה'מתסועה', נרקמו לרוב בלבן.
משמעות סימבולית ופונקציונלית
ייעודם של מכנסי הנשים, ובפרט של החלק העליון המוסתר, הוא אישי ואינטימי במהותו. בתוך כל זאת, בתי הרגליים מעוטרי הרקמה מתקיימים כחלק הגלוי לעיני כל. הנראות החזותית של בתי הרגליים, או ה'תרג'ול', מסמנת שני תפקודים ראשיים: הראשון, הוא בהיבט הפונקציונלי בקיומו של הפריט, הנוגע לכל בתי הרגליים, ללא קשר לעיטורים השונים, השני, מתייחס לאלמנט הנ"ל כחלק מהחינוך לצניעות. התפקוד השלישי, מתייחס להיבט התקשורתי ובו ניתן לראות את ההבדלים בין הסוגים השונים ומשמעות הרקמה, החומרים ממנה נעשתה והסמלים על גבי בתי הרגליים השונים.
צניעות
תפקוד זה קשור במיקום התרג'ול בחלק התחתון של המכנס והשוני הצבעוני שלו משאר הבגד. בגדי היהודים בחוצות תימן, בעיקר בהרים, שם חויבו להבדל בלבושם מן המוסלמים, היו שחורים או כחולים כהים מאחר שנצטוו להקפיד על הופעה צנועה בלכתם ברחוב. הנשים, הסתירו את ראשן וכתפיהן כך שכל הנגלה לעין היו שמלתן השחורה ובתי הרגליים הבולטים בצבעוניותם, מה שהסיט את מבטי העוברים כלפי מטה.
רשת אריג
דוגמאות
מחשבי ה XO-1 שפותחו בפרויקט OLPC (מחשב נייד לכל ילד) הם דוגמה לשימוש ראשוני רחב היקף בטופולוגית האריג, על מנת לאפשר למחשבים לתקשר ביניהם באמצעות Wi-Fi, ללא תלות בתשתית מקומית. דוגמה נוספת היא האינטרנט או טופולוגיה של רשתות חברתיות.
מגבלת גודל רשתות אריג
רשתות אריג סבלו בעבר ממגבלת גודל שנבעה מהגידול האקספוננציאלי שחל בכמות הודעות הבקרה ביחס לגידול במספר הצמתים ברשת. התקדמות באופן מימוש הפרוטוקולים, כגון שילוב חסם רדיוס שידור בהודעות טופולוגיה, מאפשר לצמתים לקיים מעקב הדוק יותר אחר שינויי טופולוגיה בסביבה הסמוכה להם ומעקב הדוק פחות אחר שינויים בסביבתם הרחוקה (טכניקת Fish-Eye ).
מדינת רווחה
מדד התשומות
כך לפי המדד שפרסם ה-OECD ישראל מדורגת בתחתית הטבלה בהוצאות על רווחה, אך אין בכך להצביע על דירוג ישראל בתוצאות השקעתה ברווחה.
מהמוט השני
מהמוט השני (בטורקית II. Mahmut, בטורקית עות'מאנית: محمود ثانى; 20 ביולי 1785 – 2 ביולי 1839) היה הסולטאן השלושים של האימפריה העות'מאנית, ושלט בה מ-28 ביולי 1808 ועד יום מותו. הוא היה בנו של הסולטאן אבדילהמיט הראשון.
דניאל מפיזה
דניאל מפיזה, בן משפחת דפיסא, היה מראשי יהדות רומא בתחילת המאה ה-16.
הוא ארגן את הקהילה לאחר שהגיעו לעיר בשלהי המאה ה-15 ותחילת המאה ה-16 המוני פליטים, אשר ייסדו בה אחד-עשר בתי כנסת. הללו דרשו לקבל ייצוג בהנהלת הקהילה, אשר הייתה הממונה על יהודי העיר. עמדת שליטה אשר השפיעה על חלוקת ההוצאות הציבוריות בין חברי הקהילה. המאבק הגדול היה בין ה"איטלקים" – תושבי רומא מימים ימימה והנספחים הוותיקים וכנגדם ה"אוּלטרָמוֹנְטִי" – כלומר אלה שהגיעו "מעבר להרים" – הרי האלפים – האשכנזים וכן הגולים הגיעו לעיר מדרום איטליה – ממלכת המלכים הקתוליים פרננדו השני מלך אראגון ואיזבלה הראשונה מלכת קסטיליה.
תוכנה לטובת הציבור
מיזמים
המיזמים החברים במוסד:
קבוצת העבודה
רקע היסטורי
בחודש מרץ 1939 נכנס הצבא הגרמני לצ'כוסלובקיה וביטל את המסגרת הפוליטית הצ'כוסלובקית. סלובקיה פרשה מהפדרציה עם צ'כיה והפכה למדינת חסות גרמנית. באפריל 1939 החלה סלובקיה לחוקק חוקים אנטי-יהודיים על פי הדגם של חוקי נירנברג. אמנם בסלובקיה לא הוקמו גטאות, אך יהודים גויסו לעבודת כפייה. באוגוסט 1940 הגיע לברטיסלאבה דיטר ויסליצני כנציגו של אדולף אייכמן, על מנת לשמש יועץ לענייני היהודים. המפלגה שבשלטון, מפלגת העם הסלובקית של הלינקה (Hlinkova Slovensko Ludoa Strana, HSLS) ארגנה את המתנדבים הסלובקיים לאס אס על מנת לבצע את התקנות נגד היהודים.
עופר ללוש
עבודותיו
בסוף שנות ה-70 עסק בעיקר בדיוקן העצמי. הוא השתמש בטכניקות גרפיות של רישום והדפס בסדרות פתוחות, בהן ניסה להדגיש את הפוטנציאל לכישלונו של הייצוג שמקורו במגבלות החומר.
סידן קרביד
ייצור
מפיקים סידן קרביד מתגובה אנדותרמית (ΔH=+460kJ/mol) של סיד CaO עם פחם קוק בכבשן חשמלי בטמפרטורה של 2200°C
הקיסרות הראשונה
מסע המלחמה באירופה
בשנת 1803 הכריזה הממלכה המאוחדת של בריטניה הגדולה ואירלנד בשנית מלחמה על שלטונו של נפוליאון. ב-21 באוקטובר 1805 הובס ציין המשותף של צרפת וספרד על ידי הצי הבריטי בקרב טרפלגר בראשותו של הורציו נלסון. כישלון זה הנציח את שליטתה הימית המוחלטת של בריטניה שנמשכה עד מלחמת העולם השנייה.
המלחמה נגד רוסיה
עקב האבדות הכבדות לשני הצדדים והקרבה למוסקבה חש נפוליאון שגדלו הסיכויים שהצאר ייכנע. אולם הצבא הרוסי המשיך בנסיגתו ככל שנפוליאון התקדם, ואיפשר לנפוליאון להיכנס למוסקבה.
מכונית תופת
החשש מפני מכוניות תופת הביא לכך שהחל משנת 2000, פחות או יותר, נבדקת כל מכונית המבקשת להיכנס לחניון תת-קרקעי. הסיבה לכך היא החשש שארגוני טרור ינסו לעשות שימוש במכוניות כאלו לשם הריסת בניינים. בניינים שהחשש לתקיפתם גדול במיוחד, כגון מבנה של שגרירות ארצות הברית, זוכים להגנה מיוחדת בדמות גדר שמקיפה אותם ומונעת גישה אליהם במכונית. בניינים ציבורים שונים מעמידים ברחוב עמודי בטון, שלא מאפשרים למכונית לחנות בצמוד אליהם, ובכך לצמצם את השפעת הפיצוץ. כיום נבחנות שיטות נוספות למיגון בניינים מפני פיצוץ, ובהן שיטות בנייה שמקטינות את אפקט הפיצוץ, באמצעות עטיפת יציקות הבטון בחומרים אלסטיים, שמאפשרת להן לספוג פיצוץ מבלי להתפרק.
סנופי
ספייק
ב"סנופי וחברים" ספייק אכל כמות גדולה של מזון שניתנה לו כדי שיעלה במשקל. אולם כשנבהל מחתול הוא חיש קל חזר להיות "עור ועצמות" כפי שהיה.
.ae
היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים באיחוד האמירויות הערביות. הסיומת, שנפתחה בשנת 1992, היא סיומת פעילה ונפוצה ביותר בעיקר בקרב תושבי איחוד האמירויות הערביות.
אבדילמג'יט הראשון
הרפורמות והטנזימאט
במטרה להגביר את הזהות העות'מאנית של תושבי האימפריה, אשר החלו לגלות שאיפות להגדרה לאומית, וכפועל יוצא מכך לעצור את תהליך שקיעתה של האימפריה ואת צמצום גבולותיה, פרסם אבדילמג'יט הראשון ביום 3 בנובמבר 1839, חודשים ספורים לאחר שעלה לשלטון, את הצהרת הטנזימאט, שמטרתה "להביא את יתרונות הממשל התקין לרחבי האימפריה באמצעות הקמתם של מוסדות חדשים". ההצהרה, שפתחה את תקופת הטנזימאט, הביאה עמה שורה של חידושים שנמשכו עד אמצע חלקה השני של המאה ה-19, וכללו, בין היתר, את ההתחייבות לשלומם, כבודם ושלום רכושם של כל תושבי האימפריה, ארגון המערכת הפיננסית בהתאם לדגם הצרפתי, ארגון מחדש של הצבא, רפורמה חקיקתית שכללה את אימוץ החוק האזרחי והפלילי הצרפתי ואת הקמתה של אספה (Meclis−i Maarif−i Umumiye), שהייתה אב הטיפוס של הפרלמנט העות'מאני הראשון.
דורותי ג'ונסון
ביוגרפיה
מ-1949 ועד לפרישתה ב-1978 עבדה ג'ונסון באוניברסיטת קליפורניה בלוס אנג'לס כפרופסור משנה לסיעוד. בהמשך התקדמה לדרגת פרופסור חבר ובהמשך מונתה לפרופסור מן המניין בחוג לסיעוד.
תאוריית מודל ההתנהגות
תגובות האדם שנוצרות על ידי כל תתי המערכות שהוזכרו לעיל הן תוצר של מוטיבציה, ניסיון ולמידה. התגובות הללו מושפעות ממכלול של גורמים. מערכת ההתנהגות מנסה להשיג איזון על ידי הסתגלות לגירויים פנימיים וסביבתיים. היא מגדירה את כל ההתנהגויות של האדם שנוטות לחזור על עצמן, התנהגויות שמאפיינות את אופי האדם.
דייוויד אולירי
דייוויד אנתוני אולירי (באנגלית: David Anthony O'Leary; נולד ב-2 במאי 1958) הוא שחקן ומאמן כדורגל אירי לשעבר.
נבחרת אירלנד
הופעת הבכורה של אולירי במדי נבחרת אירלנד הייתה כמחליף בתיקו 1 - 1 מול נבחרת אנגליה ב-1976. אולירי לא נכלל בסגל הנבחרת בשנתיים לאחר מינויו של ג'ק צ'רלטון לתפקיד המאמן. אולירי לא נכלל בסגל הנבחרת שהשתתף בטורניר ידידות באיסלנד במאי 1986, ולאחר מכן סירב לוותר על חופשה משפחתית כשזומן בגלל מחסור בשחקנים. אולירי לא חזר לסגל עד נובמבר 1988, ולפיכך החמיץ את משחקי הנבחרת ביורו 1988.
אסטון וילה
עונת 2005/2006 הייתה הגרועה ביותר של אולירי באסטון וילה, למרות הבאתם של שישה שחקנים חדשים כולל מילאן בארוש וקווין פיליפס. הפציעות וההרחקות ערערו את יציבות הסגל, ולמשך תקופה מסוימת רק ליאם רידג'וול היה זמין לשחק כבלם קדמי. הלחץ מהאוהדים והתקשורת הלך וגבר, והתעצם לאחר ההפסד בגביע הליגה לדונקסטר רוברס. ב-17 משחקים עד דצמבר המועדון הצליח לצבור רק 17 נקודות, והיה במרחק קצר מהמקום המוביל אל הליגה השנייה. אולם, בהמשך משחקי הליגה רמת המשחק השתפרה, ובסוף העונה המועדון הצליח לסיים במקום ה-16. לאחר ירידתם של ברמינגהאם סיטי ווסט ברומיץ' אלביון, אסטון וילה היה המועדון היחיד מהמידלנדס ששיחק בפרמייר ליג בעונת 2006/2007.
משפחתו וחיים אישיים
דייוויד אולירי הוא אחיו של פירס אולירי ששיחק עבור שמרוק רוברס וסלטיק, ושבע פעמים עבור נבחרת אירלנד. ראיין אולירי, אחיינו, סירב לשחק הנבחרת האירית עד גיל 21, ובמקום זאת בחר לשחק עבור נבחרת סקוטלנד שייצגה את המקום שבו נולד.
אולירי מתגורר בכפר הקטן סיקלינגהול השוכן בסמוך להארוגייט שבצפון יורקשייר.
אנני (קומיקס)
טלוויזיה
בשנת 1999 עובד המחזמר משנת 1977 לסרט טלוויזיה של ערוץ דיסני.
ריבונות
ריבונות מדינית
הגדרתה של הריבונות נדונה לאורך ההיסטוריה, ועדיין נערכים דיונים בדבר מהותה ובדבר קיומה המוחלט. משמעותה השתנתה במהלך ההיסטוריה האנושית, ובעיקר במהלך תקופת הנאורות, אז החלו להתגבש המושגים המודרניים של מדינה. על פי תפיסות מודרניות הריבונות מורכבת מכמה תנאים, שחלקם מתחלפים: טריטוריה, סמכות, עליונות, אוכלוסייה, שלטון, עצמאות והכרה בינלאומית. על פי סטיבן קרסנר, ניתן להבין את המונח בארבע דרכים שונות:
ריבונות בשפה המדוברת
מבחינת השפה המדוברת, ריבונות היא פשוט שליטה בשטח. למשל, בריאיון עם גדי שמני הוא אומר: "הריבון ביהודה ושומרון זה צה"ל, אלוף הפיקוד הוא הריבון, הוא זה שקובע." או במאמר על אוניברסיטת אריאל נכתב: "...אבל "האמת המשפטית" היא שהריבון בשומרון הוא "אלוף הפיקוד" ולא ממשלת ישראל." הריבונות, במשמעות זו, היא בדרך כלל ריבונות צבאית, אך זו לא נתונה בהכרח בידי צבא פורמלי. למשל, אלוף פיקוד דרום התייחס לשליטת חמאס ברצועת עזה: "חמאס הוא הכתובת בתוך הרצועה. הוא הריבון והוא אחראי לרצועה. אנחנו מכירים בזה, העולם מכיר בזה, כל מי שברצועה מכיר בזה."
החוג לתנ"ך בבית ראש הממשלה
תקופת נתניהו
במאי 2012 חידש ראש הממשלה בנימין נתניהו ורעייתו את פעילות החוג בתדירות נמוכה (עד ספטמבר 2018 התקיימו שנים עשר מפגשים ). החוג נקרא על שם שמואל בן ארצי, חמיו של ראש הממשלה. את החוג מנהל מאז חידושו הרצל מקוב, מנהל מרכז מורשת מנחם בגין. בחוג משתתפים אנשי אקדמיה (משה ברש, יאירה אמית, מיכה גודמן) משוררים (ארז ביטון, מירון איזקסון) ועוד. בספטמבר 2013 התקיים מפגש עם הרבנים הראשיים לישראל.
אהרן קמינקא
ביוגרפיה
קמינקא היה פעיל ציוני. היה בין מייסדי אגודת חובבי ציון בברלין ובשנת 1897 השתתף בקונגרס הציוני הראשון בבזל. בשנת 1912 ביקר בארץ ישראל, ופרסם את רשמיו מן הביקור בעיתונות הציונית בשפה העברית והגרמנית. לאחר השתלטות הנאצים על אוסטריה באנשלוס בשנת 1938 נעצר על ידם לתקופה קצרה, ועם שחרורו עלה לארץ ישראל וקבע את מקום מגוריו בתל אביב.
France 5
שמו הנוכחי (France 5) ניתן לו לאחר שלקבוצת הטלוויזיה הצרפתית שקנתה אותו יש ערוצים נוספים שיש להם את אותו שם (France) אך מספרם שונה (לדוגמה: 2 France).
המודל הדו מסלולי של ריצ'רד א.פטי וג'ון קסיופו
המודל הדו מסלולי או מודל סבירות העיבוד (באנגלית: elaboration likelihood model) הוא מודל תאורטי בתחום שינוי עמדות ושכנוע המניח כי קיימים הרבה גורמים שמשפיעים על המוטיבציה, והיכולת של הפרט להבין טענות המוצגות לפניו כאשר הוא עומד בפני קבלת החלטה. הטענות המוצגות בפני הפרט יעברו עיבוד דרך מסלול שיבחר בהתאם לרלוונטיות המידע עבורו, הטיעונים המוצגים, ויכולתו לעבד את המידע באופן אובייקטיבי.
הטיות
הבעיה הקיימת עם רמת המוטיבציה הקובעת באיזה מסלול המידע שנכנס יעובד הוא ההשפעות השונות של משתנים רבים על המוטיבציה והיכולת של הפרט לעבד את המידע באופן אובייקטיבי. הרבה פעמים נעבד מידע מסוים אף על פי שהוא לא בהכרח רלוונטי לנו עקב ההקשר בו מוצגים לנו הטיעונים והאדם או אמצעי שמעביר לנו את הטיעונים. כלומר, נעבד אותו במסלול המרכזי ונשקיע בעיבוד שלו הרבה מאוד אנרגיה שיכולנו לחסוך אותה ולהשתמש בה עבור תהליכים קוגניטיביים אחרים. בנוסף, ייתכנו מצבים הפוכים בהם נפספס מידע שחשוב לנו עקב הסחות דעת המונעות מאתנו עיבוד אובייקטיבי. במצב כזה, במקום להתחיל בתהליכי עיבוד במסלול המרכזי העיבוד יתבצע במסלול ההיקפי. התוצאה תוביל לבדיקה לא מעמיקה של הנתונים המוצגים בטיעונים וקבלת החלטה על בסיס תהליכי עיבוד אסוציאטיביים, כשבפועל יש לבצע עיבוד מעמיק של המידע. כלומר, ייתכן שלא בהכרח מתקיימת חלוקה נכונה של המידע לאחד מהמסלולים. לגורמים כמו מקור הטיעונים תהיה השפעה רבה על המסלול בו המידע יעובד.
הסערה (ציור)
היצירה נחשבת לאחת היצירות האניגמטיות ביותר בתולדות האמנות. היא מתארת נוף ארקדי מחוץ לעיר. ברקע הציור מופיעה עיר, ולפניה נהר או נחל ועליו גשר. הם מתוארים מבעד לעצים ולחורבות עתיקות. בקדמת הקומפוזיציה איקונוגרפית של פריט זה היא תמימות וטוהר. השערה נוספת היא כי זהו ייצוג של מרים, אם ישו, כשהיא מניקה את בנה בעירום, אולם בקרב הפרשנים קיימות השערות סותרות.
אבדילאזיז
ביוגרפיה
בעשור הראשון לשלטונו המשיך אבדילאזיז ביישום עקרונות הטנזימאט שבהם החל אחיו לפניו. בין היתר, הוא העניק זכויות למילֶט הנוצריים להקים אספה, כמו האספה הארמנית שהוקמה ב-1863, הקים את הבורסה לניירות ערך הראשונה באיסטנבול ב-1866 והעניק מעמד אזרחי אחיד לכל תושבי המדינה ב-1869. בתקופתו נערך ארגון מחדש של אזורי השלטון באימפריה ב-1864, מערכת החינוך עברה ארגון מחדש בהשפעת המודל הצרפתי, והוקמה מועצת מדינה ב-1868. בשנת 1861 הוא מינה מנהל חדש לשירותי הדואר והנחה אותו לייעל את הארגון ולהכניס לשימוש בולים בבתי הדואר.
אבדילאזיז השקיע כספים רבים בחידושו של הצי העות'מאני ובהגדלתו, ובסוף ימיו היה ציו השלישי בגודלו בעולם, לאחר אלה של בריטניה וצרפת. אולם, לאור ירידה בפופולריות שלו כתוצאה מאורח חיים ראוותני ובזבוז כספי הציבור בצורה לא מושכלת, בין היתר גם בחידוש הצי, הודח אבדילאזיז בידי שריו ב-1876. מותו לאחר פחות מחודשיים מיוחס להתאבדות.
פרנקס
{{פירושונים|
רוזוול
היסטוריה
העיר ידועה בעיקר בשל אירוע המכונה "תקרית רוזוול", בו על פי הטענה התרסק כביכול עב"ם ליד העיירה, ב-8 ביולי 1947; נטען כי מן ה"צלחת המעופפת" חולצו גופות של חוצנים ופריטים אחרים שמקורם בטכנולוגיה חוצנית. בסוף שנות ה-70 התעורר מחדש העניין בתקרית השנויה במחלוקת, ונרקמו סביבה תאוריות קשר רבות על מהות החפץ שהתרסק לכאורה במקום. על פי צבא ארצות הברית, השברים שנמצאו במקום הם שרידים של כדור פורח ניסיוני מפרויקט "מוֹגוּל", אך יש הסבורים שהצבא העלים מן הציבור את האמת על האירוע. הוויכוח הפך את התקרית לתופעה נרחבת בתרבות הפופולרית, והשם "רוזוול" הפך לסמל לכלל נושא העב"מים והמפגש עם תרבויות חוצניות. בעיר הוקם מוזיאון עב"מים ומכון מחקר בתחום, ובכל שנה ב-4 ביולי נערך בה פסטיבל עב"מים המארח חוקרי עב"מים ודיונים בנושא. גם סמל העיר הרשמי כולל דמות של חוצן ירוק.
קסטל
{{פירושונים| מקומות אנשים אחר
אליס אוזמן
קריירה
בשנת 2018, כדי לחגוג את יציאתו של הרומן השלישי שלה לנוער בוגר, "I Was Born for This", כל ספריה של אוזמן שיצאו לאור עד אז קיבלו כריכות חדשות תואמות. הכריכות בעיצוב החדש פורסמו במאי באותה שנה, יחד עם הספר החדש.
71 פרגמנטים מכרונולוגיה מקרית
מבנה
הסרט מורכב מ-71 קטעים (פרגמנטים) שלכאורה אינם קשורים אחד לשני המופרדים בהפוגות להרף-עין של מסך שחור, וממספר קווי עלילה נרטיביים המתארים את חייהם של כמה בני אדם, שמן הסצנה המתארת את הטבח בבנק ניתן להסיק כי הם קשורים באופן כלשהו לאירוע זה. הדמויות כוללות את הרוצח עצמו, וכן ילד רומני שהיגר לאוסטריה באופן בלתי חוקי וחי ברחובות וינה (דמות שמבוססת אף היא על מקרה אמיתי), מאבטח נוצרי דתי העובד בבנק, קשיש שהטלוויזיה בביתו דלוקה לכל אורך הסרט, וזוג השוקל לאמץ ילד. חלקים רבים של הסרט מהווים כתבות חדשות טלוויזיוניות אמיתיות הכוללות דיווחים על מלחמת בוסניה, מלחמת האזרחים בסומליה, הלחימה בדרום לבנון (1982 - 2000), מעשי פיגועים בטורקיה, וההאשמות במעשים מגונים שהופנו כלפי מייקל ג'קסון. חלק מכתבות אלה אף עוסקות באירועים מתוך הסרט - מעשה הטבח וגילויו של הילד שהיגר מרומניה.
ראובן סמואלס
הרב ראובן סמואלס (1933 - 15 במאי 2016) יליד יוסטון טקסס, עלה לארץ ב-1962, ייסד את קהילת "אור חדש", ממניחי היסודות לבנייתה של מועצת הרבנים המתקדמים ושל התנועה ליהדות מתקדמת בישראל ומנהלו השני של מרכז חינוך ליאו באק בחיפה.
פעילותו במרכז חינוך ליאו באק
הרב סמואלס המשיך בפעילות כיו"ר מועצת המנהלים של מרכז חינוך ליאו באק, עד פטירתו בשנת 2016.
עיטורים
ב- 1985 עברו ראובן ואנט סמואלס להתגורר בכפר האמנים עין הוד. בשנת 2015 זכה הרב סמואלס באות יקיר המועצה האזורית חוף הכרמל ושבועות ספורים לאחר פטירתו זכה באות יקיר הכרמל, במסגרת אירועי חבר הנאמנים ה-44 של אוניברסיטת חיפה. האות הוענק לו בהוקרה על מנהיגות חינוכית פורצת דרך, המשלבת ציונות, פעילות קהילתית, דמוקרטיה ויהדות ועל כך שחינך דורות של תלמידים ומורים שספגו ערכים של תרומה לקהילה, שוויון וכבוד האדם, כמו גם על ידידותו ארוכת השנים עם האוניברסיטה.
ישיבת פורת יוסף
הקמת הישיבה
הישיבה הוקמה בעקבות בקשתו של הרב יוסף חיים ("הבן איש חי") להקים ישיבה במקום. מקורבו, יוסף אברהם שלום, סוחר עשיר בן יהדות בבל שגר בכלכותא שבהודו, שקל בשנת ה'תר"ס (1900) לבנות בית-חולים יהודי בירושלים ולשם כך התייעץ עם הרב יוסף-חיים, ואולם זה יעץ לו לבנות ישיבה. בעקבות כך הקציב שלום סכום כסף ששימש לקנייה אדמה קרוב ככל האפשר לכותל המערבי, כדי לבנות עליה ישיבה שבה ילמדו קבלה ותורת הנסתר לפחות עשרה תלמידים, במטרה לקרב את ביאת המשיח. שלום הפקיד את משה ששון על כספי ההקדש ולביצוע הפרויקט נבחר הרב בן ציון חזן, תלמידו של ה"בן איש חי", ששהה כבר בירושלים ועסק בהוצאתם לאור של כתבי רבו.
בשנותיה הראשונות שימש הרב נסים נחום כמנהל הוועד. עזבנו של הנדבן שלום המשיך לתמוך בישיבה מהכנסות מנכסים שהחזיק בהודו. לאחר פטירתו החליפו הרב חזן בתפקיד עד לנפילתה של הישיבה בידי הירדנים, במלחמת העצמאות, בתש"ח (1948), אז גם נהרס מבנה הישיבה.
רבני הישיבה
ראשי הישיבה כיום: בעיר העתיקה הרב שמואל בצלאל, ובשכונת גאולה הרב משה צדקה.
תסמונת הרגליים חסרות המנוחה
ברזל
מאחר שחסר בברזל קשור בהופעת התסמונת, יש לעשות בדיקות דם ולתת טיפול בברזל לסובלים מחסר בברזל. נשים נוטות לסבול יותר מחסר ברזל וכמו כן מטופלים עם אי-ספיקת כליות כרונית סובלים בדרך כלל מאנמיה קשה ואורמיה שעלולה להחמיר את התסמינים.
גיבתון עפרוני
גיבתון עפרוני חי בעיקר בשטחים פתוחים - שטחים חקלאיים, שדות מרעה ושדות בור. הוא מרבה להמצא על חוטי חשמל וטלפון, גדרות או בתוך שיחים נמוכים.
רובר הראשון, דוכס בורגונדיה
ביוגרפיה
לאורך שלטונו לא היה רובר אלא ברון שודד, שלא היה לו שליטה על הווסלים שלו, ואחוזותיו נשדדו לעיתים קרובות, בעיקר אלה של הכנסייה. רובר תפס את ההכנסות של בישוף אוטן ואת היין של הקנונים של דיז'ון, וכן פרץ את מנזר סן ז'רמן באוסר. בשנת 1048 הוא התגרש מאשתו, אלייה מסמור, ולאחר מכן היה אחראי לרצח אחיה ז'וקראן, ולרצח אביה, חמיו, דלמאס הראשון מסמור. באותה שנה, הבישוף של לאנגר, הרדווין, סירב להקדיש את כנסיית סנסי כדי שלא "להיחשף לאלימות הדוכס".
בר'דתי
במפקד שנערך בשנת 2014, מנתה אוכלוסיית בר'דתי 3,707 נפש; בעיירה פועלים תיאטרון, בית-מוזיאון ע"ש ולדימיר מאיאקובסקי (בבית ילדותו), קתדרלת גיורגי הקדוש וקתדרלת תמר המלכה הקדושה. בבר'דתי נמצאת הקתדרה של הדיוקסיה ואני-בר'דתי.
מאיר אלק
חייו
אלק נולד בפרנקפורט שבגרמניה בשנת 1898, והתחנך באחר מבתי הספר החשובים והגדולים לקהילה היהודית בגרמניה, ה"פילנתרופין", שחינך את תלמידיו למסורת ברוח היהדות הליברלית. לאחר סיום לימודיו המשיך בבית המדרש לרבנים בברסלאו, שם הוסמך לרבנות. בהמשך למד בבית הספר הגבוה למדעי היהדות בברלין, בו למד מפי הרב ד"ר ליאו בק, גדול הרבנים בגרמניה במאה העשרים. כסטודנט וכרב צעיר היה חבר פעיל בתנועה הציונית.
אלק השתכן בחיפה, וייסד בה בית כנסת ליברלי בשם "בית-ישראל" בהר הכרמל ברחוב קלר מס 6א, אשר בו ראה גרעין להקמת מוסד חינוכי גדול. בשנת 1938 ייסד גן ילדים ברחוב הלל שבהדר עליון, עבור קבוצת ילדים מעולי מרכז אירופה אשר התגוררו באזור; הגן נקרא "הלל" על שם הרחוב. בשנים הבאות התרחב המוסד מכיתת גן אחת של 17 ילדים לבית ספר יסודי שמנה 260 תלמידים, שנודע כאחד מבתי הספר הטובים בחיפה. ב-1947 ייסד אלק את בית הספר התיכון; באותה שנה ביקר בחיפה הרב ליאו בק, מורו של אלק, ובטקס רב רושם שונה שם בית הספר מ"הלל" ל"ליאו באק". בק הביע את תודתו ושמחתו על כך ש"בית ספר מפורסם בארץ ישראל", כדבריו, נקרא על שמו.
אישיותו
אלק היה מלומד הן ביהדות והן בתרבות אירופה. הוא הקפיד על עקרונות של שילוב בין דת ובין מדע, והיה במקביל אוהד מסורת ומבקר מסורת. גב' רחל צורי, מורה בבית הספר ליאו באק ועמיתתו לעבודה של אלק, תיארה אותו כ
לבנון הגדולה
קיבוע המפתח העדתי כבסיס עיקרי לחיים הציבוריים ב"לבנון הגדולה"
בתקופה זאת של חתימת הסכם הברית והידידות חלה תסיסה עדתית חזקה בקרב הלבנונים וקמו ארגונים צבאיים-למחצה, שנועדו להגן על העדות השונות והאינטרסים שלהן. הארגונים ניסו לשוות לעצמם אופי מדיני-ציבורי רגיל, אבל ברור היה מה טיבם האמיתי. החשובים הם ה"פלאנגות" (אל-כתאיב) הנוצריות-מרוניות ו"א-נג'אדה" המוסלמי.
ג'עפר א-צאדק
מוצאו
ג'עפר אבן מוחמד נולד ב-20 באפריל 702, במדינה. הוא בנו של האימאם השיעי החמישי, מוחמד אל-באקר; בדומה לשאר האימאמים השיעים, הוא צאצא של מוחמד דרך בתו פאטמה. אמו של ג'עפר, פארוא בנת אל-קאסם הייתה נינתו של אבו בכר, הח'ליף הראשון.
למדנותו
עם זאת, ניתן לומר בבירור כי השפעתו של א-צאדק חרגה מזו של אימאם שיעי ממוצע, ופסיקותיו הדתיות, אמירותיו ומסורות המיוחסות לו מופיעות גם במקורות סוניים וסופיים.
חיתוך (גאומטריה)
שני קטעים
דוגמה: לקטעים (1,1),(3,2) ו- נקבל את מערכת המשוואות הליניאריות שפתרונה, כלומר הקטעים נחתכים בנקודה.
מגרון (יישוב)
היסטוריה
באוגוסט 2011 פסק בג"ץ כי על המדינה לפנות את המאחז וב-2 בספטמבר 2012 פונו תושבי מגרון והועברו למיקום החדש שהוקצה ליישוב "גבעת היקב" - גבעה השוכנת בסמוך למגרון המקורית, והתגוררו שם בקראוונים.
שירותים
בנוסף קיים ביישוב סניף של תנועת הנוער "אריאל" וגמ"ח.
אליהו אורשנסקי
קורות חיים
נולד ביקטרינוסלב, אוקראינה ובנעוריו התפרסם בקרב הקהילה היהודית בעירו כעילוי. חרף זאת, לא המשיך ללמוד בישיבה, ותחת זאת הלך ללמוד משפטים באוניברסיטאות חארקוב ואודסה.
כיתור
הטקטיקה הבסיסית של כיתור, תנועת מלקחיים, מתבצעת כך שלאחר שהאויב התקדם במרכז החזית, מותקפים בו זמנית אגפי האויב משני צדדיו כדי לכתרו. בו בזמן תנועת מלקחיים נוספת סוגרת את האגף המרוחק של האויב כדי למנוע תגבור הכוחות במרכז. הטקטיקה מסוכנת ליישום, היות שהתוקף חייב להפריש חלק ניכר מצבאו לאגפיו החזקים וכך המרכז נותר חלש וקל יותר להבקיע אותו. הכיתור של הארמייה השישית במהלך קרב סטלינגרד הוא דוגמה אופיינית לשימוש בטקטיקה זו.
דוגמה שלישית ונפוצה יותר של כיתור היא מצור. במקרה זה הכוח המכותר הוא זה שיוצר את המצב מיוזמתו והוא נעשה במבצר שבו קיימת אספקה לזמן ארוך וביצורים מגננתיים אשר מונעים אפשרות של מתקפה. מצורים התרחשו כמעט לאורך כל היסטוריית הלחימה.
יש את
חקר "יש את" בבלשנות המודרנית
הבלשן חיים רוזן, חוקר העברית הישראלית, היה מראשוני העוסקים בנושא. רוזן הצביע על כך שצורה זו הגיעה מן השפות האירופיות (כגון אנגלית וגרמנית), שבהן באמת החפץ שעליו נאמר שהוא ישנו, הוא המושא (כגון במשפט "I have got the book"). רוזן טען שבעברית נוצר ורבואיד, וכי 'יש ל־' הפך לדמוי־פועל בהשפעת אותן שפות, ועל כן במשפט "יש לי את הספר", 'יש לי' הוא הנשוא, ו'את הספר' הוא המושא.
רוזן גם הצביע על כך שכבר במקרא יש מקרים שוליים של "יש את", כגון בפסוק, ועל כן ההשפעה האירופית לא יצרה דבר חדש לגמרי, אלא רק הביאה למרכז הבמה צורה נידחת.
דעתו של רוזן על תחביר 'משפטי יש' לא התקבלה על ידי החוקרים שבאו אחריו, ואלה הציעו דרכים נוספות לחקר משפטים אלו. יעל רוזן ואליעזר גלינרט עסקו בנושא אף הם. המשותף לדבריהם הוא שנוצרה מעין "התמשאות של הנושא", כך שהנושא במשפטים אלו מתנהג בצורה מסוימת כמו מושא, ועל כן מקבל את המילית 'את'.
איי ההרפתקאות
מבנה הפארק
הפארק כולל שישה "איים" הנמצאים סביב אגם פנימי (המכונה "הים הפנימי") האיים, עם כיוון השעון החל מהכניסה לפארק הם:
נמל הכניסה
נמל הכניסה מהווה אתר הכניסה אל הפארק וכולל חנויות של מזכרות ואזור מתן מידע למבקרים. התמה של אי זה הוא של בזאר ערבי.
צבע אקרילי
היסטוריה
צבעי אקריליק היו תוצר-לוואי לזיקוק נפט, ולראשונה פותחו מסחרית בשנות ה-20 של המאה ה-20. הם שווקו לקהל האמנים רק כשלושים שנה מאוחר יותר, לאחר שהנוסחה שפותחה נמצאה עמידה באור, לא רעילה ונוחה לשימוש. החברה הראשונה ששיווקה צבעי אקריליק לאמנים, תחת השם "צבעי לטקס", הייתה Bocour Artist Colors. מעט אחריה הצטרפו חברות נוספות (כגון Liquitex), לאור ההצלחה של הצבע האקרילי ומחיר ייצורו הנמוך. ההרכב הראשוני של הצבעים היה עם חומר מילוי מסוג ויניל ו/או PVA, כאשר התרכובות השתנו במהלך השנים על מנת לתת לצבע גוון טוב יותר.
המסור 3
הסרט הוקדש לגרג הופמן, שהיה המפיק של שני הסרטים הקודמים. הופמן נפטר ב-4 בדצמבר 2005, זמן קצר לאחר יציאת הסרט "המסור 2".
חיים פרחי
רקע היסטורי
בימי דאהר אל-עומר ובימי אל-ג'זאר החל יישובו מחדש של הגליל ביהודים. דאהר הזמין את הרב חיים אבולעפיה (השני) מאיזמיר כי ישוב ויישב את טבריה. קיומו של שלטון חזק, אשר אכף את החוק ומנע את שוד הדרכים, כפי שהיה בימי דאהר ובימי אל-ג'זאר, הפך את הגליל לאבן שואבת לרבים - ערבים מסוריה ומלבנון, וכן יהודים מן המזרח ומן המערב.
בתרבות
בשנת 1999 יצא סרט קולנוע חרדי של האחים גרובייס בשם "פדיון שבויים" העוסק בסיפור על פרחי. דמותו מופיעה גם בספר הקומיקס "אל ג'זאר והצייר", שכתב ואייר שי צ'רקה.
דמעות של שתיקה
דמעות של שתיקה (באנגלית: The Killing Fields, בתרגום מילולי: "שְׂדוֹת הָקֶטֶל") הוא סרט משנת 1984 אודות כתב הניו יורק טיימס הנמצא בקמבודיה בתקופת שלטון הקמר רוז' ומתאר את הטיהור האתני שבוצע בעם הקמבודי תחת שלטונו של הרודן פול פוט.
דיאטת הרזיה
קבוצות תמיכה
קבוצות כגון שומרי משקל מנסות לתת מענה לצד החברתי של תהליך ההרזיה, תוך אמונה שיותר קל לרדת במשקל ולשמור על המשקל הרצוי עם תמיכה קבוצתית. קבוצות אלה נפגשות בתדירות קבועה, חולקות את קשיי ההתמודדות ומנסות לחזק את ידי המשתתפים על ידי החדרת מוטיבציה ומתן עצות להתמודדות היומיומית בדיאטת ההרזיה.
אדה ז'יגמונד
ביוגרפיה
בשנת 1941 גורשו מהונגריה היהודים (מה שנקרא היהודים "הלא אזרחים"). הוריו, כ"אזרחים לא הונגרים", גורשו מבתיהם בהיעדרו בבית של אדה ז'יגמונד. הם נורו בקבר האחים בקמניץ-פודולסקי יחד עם שלושים אלף יהודים נוספים. אדה ז'יגמונד היה סובל מאותו גורל, לו היה בבית. מיולי עד ספטמבר 1941 הסתתר אצל חברים וקרובי משפחה מהפשיסטים ומהז'נדרמים ההונגרים. הוא נלקח לשירות העבודה בשנת 1943 ובשנת 1944 אבדו עקבותיו בחזית המזרחית. הוא כתב את שירו האחרון מחוץ לבית, שנושא את השם "תן לי כוח!". הוא שלח את כתב היד הביתה לאלדאר קומלוש.
הקורפוס ה-64 (האימפריה הגרמנית)
30 באוקטובר 1918
בסוף המלחמה, כלל הקורפוס את היחידות הבאות:
עמית עברי
2005
באליפות אירופה בשחייה לנוער שנערכה בבודפשט, הונגריה ביולי 2005, סיימה עברי במקום החמישי במשחה ל-50 מטר פרפר וקבעה שיא ישראלי חדש לנוער של 27.96 שניות. בנוסף, היא סיימה במקום ה-14 במשחה ל-100 מטר פרפר בתוצאה של 1:03.30 דקות.
2006
באליפות ישראל בשחייה שנערכה באוגוסט 2006 זכתה עברי בשתי מדליות אישיות, זהב וכסף. מדליית זהב, במשחה ל-100 מטר פרפר בתוצאה של 1:01.96 דקות, לפני מור פליישמן מהפועל ירושלים (1:04.54 דקות) וירדן שר ממכבי קריית אונו (1:05.79 דקות). מדליית כסף, במשחה ל-50 מטר חזה בתוצאה של 34.22 שניות, אחרי דעאא מסארווה מהפועל כפר סבא בית ברל (33.61 שניות) ולפני חנה פולישצ'וק ממכבי תל אביב כפר המכביה (34.34 שניות).
2013
באליפות העולם שנערכה בברצלונה בסוף יולי אותה שנה, היא סיימה במקום 18 במשחה ל-100 מטר חזה, בשיא ישראלי חדש של 1:08.52 דקות, במקום 20 במשחה ל-50 מטר גב, בשיא ישראלי חדש של 28.75 שניות, במקום 22 במשחה ל-100 מטר פרפר, בתוצאה של 59.45 שניות, במקום 23 במשחה ל-50 מטר חזה בשיא ישראלי חדש של 31.67 שניות ובמקום 28 במשחה ל-50 מטר פרפר בתוצאה של 27.04 שניות. שבוע לאחר מכן, באליפות ישראל שנערכה במכון וינגייט היא שיפרה במשחה ל-50 מטר גב את שיאה הישראלי הטרי והעמידה אותו על תוצאה של 28.51 שניות, ובמשחה ל-50 מטר חזה שיפרה גם כן את השיא, והעמידה אותו על תוצאה של 31.66 שניות.
יד רמב"ם
תושבי המושב התפרנסו בעבר מחקלאות, אך חלק ניכר מאדמות המושב הופקעו ויועדו לבניית כביש חוצה ישראל. בעקבות תביעתם של התושבים את הוועדה המחוזית של המועצה האזורית, הוענק להם ב-2009 פיצוי גבוה משהיה מקובל בעבר על האדמות שהופקעו. כיום עוסקים רק חלק מהתושבים בחקלאות, והאחרים במקצועות חופשיים ועבודות מחוץ ליישוב.
רמה בורשטין
קורות חייה
בשנת 1983 החלה ללמוד במגמת צילום בתיכון עירוני מקצועי י"ד - ויצו צרפת בתל אביב, ובשנת 1984 עברה לבית הספר הפתוח בראשון לציון. לאחר שנה עברה לארצות הברית שם חיה עד 1989. בשנת 1990 שבה ארצה והחלה ללמוד במחזור השני של בית הספר סם שפיגל לקולנוע ולטלוויזיה.
עבודה קולנועית
סרטה "לעבור את הקיר", המתמקד בסיפורה של חוזרת בתשובה המחפשת שידוך לעצמה בשנות השלושים לחייה, זכה בשלושה פרסי אופיר בשנת 2016, בקטגוריות עיצוב תלבושות, השחקנית הטובה ביותר ופרס התסריט שניתן לבורשטין עצמה.
ריקבון גופה
ביהדות
כך נאמר במקורות אחרים על הרוגי ביתר ועל רבי אלעזר, בנו של רבי שמעון בר יוחאי. במדרש מסופר זאת גם על דמויות נוספות.
משה עמי-עד
קורות חייו
ב-1912 פרצה המלחמה האיטלקית-עות'מאנית ומשה התגייס לצבא הטורקי ושרת במשך כ-9 חודשים בתפקידי שמירה בירושלים.
יו ג'קמן
קריירה
בפסח 2010 ביקר בישראל ובבסיס חיל האוויר בסיס רמת דוד.
בינואר 2013 זכה ג'קמן בפרס גלובוס הזהב על הופעתו בתפקיד ז'אן ולז'אן בדרמה המוזיקלית "עלובי החיים", ובנוסף היה מועמד לפרס האוסקר לשחקן הטוב ביותר.
בשנת 2017 הופיע בתפקיד הראשי בסרט "לוגאן - וולברין", סרט גיבורי-על מבית מארוול קומיקס המבוסס על זיכיון הקומיקס "וולברין: לוגאן הזקן", העשירי בסדרת סרטי אקס-מן והשלישי והאחרון בטרילוגיית וולברין, אחרי אקס-מן המקור: וולברין (מ-2009), ווולברין (מ-2013). בסרט הוא משחק לצד פטריק סטיוארט וריצ'רד אי. גרנט.
למרות שבשנת 2020 ג'קמן הצהיר שהוא אינו מעוניין לחזור לגלם את דמותו של וולברין, הוכרז שהדמות (בגילומו של ג'קמן) תופיע בסרט "דדפול 3" שעתיד לצאת בשנת 2024.
סמואל תומאס גיל
אוסטרליה
עם שובו ארגן גיל תערוכה למכירת צבעי המים ורישומי העיפרון של המסע, אך נראה כי המכירות היו איטיות. בשנת 1849 פרסם גיל את ספר שהכילו 12 רישומים ליתוגרפיים של קולוניסטים דרום אוסטרליים ידועים.
בשנת 1880 הוא נקבר בקבר עניים.
המדור המרכזי
המדור המרכזי של משטרת מחוז תל אביב היה יחידת משטרה ייעודית ללחימה בפשיעה חמורה בשטח המחוז שפעלה בשם זה משנות ה-60 עד שנות ה-80 של המאה ה-20.
הקמת היחידה
כאשר החל התכנון לרפורמה זו, הסתייע בן-גוריון בקצין חקירות ומודיעין, ששירת באגף – פקד שלום ירקוני.
פעילות המדור
המדור פעל בבניין המשטרה ברחוב דיזנגוף 221, ששימש את מטה מחוז תל אביב וכונה בפי השוטרים "הנפה הצפונית", ובפי העבריינים "הצפונית", או "הבולשת". המדור הורכב משלושה מפלגים:
ירקוני שילב במדור אנשי משטרה וותיקים ומנוסים, בעלי היכרות טובה עם הזירה, יחד עם שוטרים חדשים שהיו נוחים יותר להטמיע שיטות ואמצעים חדשים, שלא היו קיימים קודם. כך, למשל, מפלג המודיעין של המדור, שאותו ריכז הקצין יעקב (ז'אקו) עייש, בנה מאגר מידע נדיר באיכותו ובהיקפו, אודות העולם התחתון במחוז. את המידע זה, שהיה בתחילה מרוכז בראשיהם של אנשי משטרה וותיקים, ריכזו שוטרי מפלג המודיעין, בכרטסות, שכללו מידע רב אודות יעדי המחוז, בהתאם לשמות, תחומי עיסוק, תיאורים חיצוניים, זירות פעילות, עבריינים-עמיתים ועוד ועוד. כרטסת זו, בעידן שקדם למחשוב, הייתה הפעם הראשונה שבה יצרה המשטרה מאגר נתונים פלילי, שלא רק ריכז את המידע – אלא גם יצר אפשרות להגיע אליו במהירות.
.vu
בתחילה המתחם חולק בחינם, אך כיום הוא מחולק באופן מסחרי.
אהרן כהנא
קורות חייו
נפטר בפריז ב-3 ביולי 1967, ונקבר בבית העלמין קריית שאול.
בית אהרן כהנא
רעיון עריכת תערוכות באמנות קרמית במקום, הוא יוזמתה של האוצרת אינה ארואטי ובתמיכתו של חנן רוזן ראש המחלקה לתרבות ואמנות של עיריית רמת גן, מאחר שאהרון כהנא היה גם קרמיקאי ויחד עם רעייתו הקימו בביתם סטודיו לקרמיקה. בתחילת שנת 2017, החליטה עיריית רמת גן לסגור את פעילותו של המוזאון לאחר כ-150 תערוכות מפורסמות וידועות באיכותן באמנות הקרמית באוצרות אינה ארואטי. בדצמבר 2020, נערכה תערוכת רישומים של כהנא בשם "הפשטה ומיתוס" במוזיאון לאמנות רוסית ברמת גן.
מותו והלווייתו של ריצ'רד ניקסון
ניקסון סבל משבץ מוחי ב-18 באפריל בביתו שבפארק רידג', ניו ג'רזי, והועבר לבית החולים הפרסביטרי בניו יורק. אחרי פרוגנוזה ראשונית וחיובית, ניקסון נכנס לתרדמת עמוקה ומת כעבור ארבעה ימים. גופתו הוטסה לבסיס האווירי של חיל הנחתים האמריקני "אל טורו" הנמצא במחוז אורנג', במטוס הנשיאותי שהושמש בנשיאותו של ניקסון. גופתו הועברה לספרייה הנשיאותית על שמו ושם הונחה למנוחה. ב-27 באפריל התקיימה אזכרה פומבית בהשתתפות נכבדים עולמיים וכל חמשת הנשיאים החיים. אשתו של ניקסון, פט, מתה עשרה חודשים קודם לכן, ב-22 ביוני 1993.
מסע המושבות
היישובים בהם ביקרו
חדרה, זכרון יעקב, בת שלמה, שפיה, עתלית, חוות אהרנסון, חיפה, הקואופרציה במרחביה, המושבה מרחביה, כפר תבור, חוות סג'רה, בית-גן (כיום חלק מיבנאל), יבנאל, חוות פוריה, חוות כנרת, מושבת כנרת, דגניה, מנחמיה, טבריה, מצפה, מגדל, ראש פינה, משמר הירדן, יסוד המעלה, מטולה, צפת.
רוזוולט
ראו גם
}}
ניובה
ניובה (ביוונית: Νιόβη) הייתה בתם של טנטלוס ודיונה במיתולוגיה היוונית. הייתה אשתו של אמפיון מלך תבאי, וילדה לו שבעה בנים ושבע בנות.
G&L
G&L קיצור של  George & Leo היא חברה אמריקאית לייצור גיטרות חשמליות.
היסטוריה
המודלים של הגיטרות שבנתה החברה דומים לעיצובים המקוריים של פנדר, אך כוללים שיפורים מודרניים.
ארנסט קסירר
תולדות חייו
קסירר נפטר ב-1945, בנו, היינץ קסירר היה גם הוא פילוסוף מוכר.
אגן ניקוז
צפיפות הניקוז
צפיפות הניקוז הוא מדד הקובע את כמות הערוצים ביחס לשטח. חישוב צפיפות הניקוז, מתבצע על ידי חילוק האורך הכולל של הערוצים בשטח. מדד אחר, המאפיין את עומק הערוצים מפני השטח, נקרא תבליט זמין. מכפלת התבליט הזמין בצפיפות הניקוז, נקראת עיזוז תבליט. צורה אחרת לביטוי צפיפות הניקוז נקראת מסכת ניקוז, המבטאת את המרחק הממוצע בין שני ערוצים סמוכים. גודלה של מסכת הניקוז, הוא ביחס הפוך לצפיפות הניקוז.
ספיקה
ספיקה של צינור
(כאשר יש לשים לב שבזרימה סטנדרטית הגודל  שלילי ולכן קיבלנו כאן שהספיקה חיובית)
פטרישה קלארקסון
קריירת משחק
ב-2005 שיחקה קלארקסון בדרמת המתח ההיסטורית שהייתה מועמדת ל-6 פרסי אוסקר של ג'ורג' קלוני "לילה טוב ובהצלחה".
המפלגה הרפובליקנית
צבע המפלגה
מאז ליל הבחירות ב-2000 הצבע האדום הוא זה המזוהה עם המפלגה הרפובליקנית. זאת לעומת רוב מדינות העולם, בהן אדום מזוהה עם השמאל הפוליטי דווקא.
היסטוריה
בחירתו של ויליאם מקינלי הרפובליקני בשנת 1896, בזכות תרומות רבות מתעשיינים, סימנה את הפיכת המפלגה ל"מפלגת העסקים". עם הרצחו של מקינלי החליף אותו תיאודור רוזוולט, שהיה שייך לאגף הפרוגרסיבי של המפלגה. מדיניותו לשבירת המונופולים עמעמה את זיהוי המפלגה עם העסקים. רוזוולט לא רץ לקדנציה נוספת בשנת 1908 ותמך בויליאם טאפט, שנבחר במקומו. אולם בתקופת כהונתו של טאפט חל קרע בין האגפים השמרניים והפרוגרסיביים במפלגה, והאגף הפרוגרסיבי, בראשותו של רוזוולט פרש ורץ בבחירות לנשיאות ב-1912 בנפרד. רוזוולט קיבל יותר קולות ויותר אלקטורים מאשר טאפט, אולם הפיצול גרם לבחירתו של המועמד הדמוקרטי וודרו וילסון.
סמואל האנאפורד
ביוגרפיה
סמואל האנאפורד נולד ב-1835 באנגליה, ביישוב סאות'קאמב פארם, על יד וידמקאמב אין ד'ה מור (Southcombe Farm, Widdecombe in the Moor) במחוז דבונשייר כבנם של רוג'ר האנאפורד ומרי לבית נורת'קוט. בגיל 9 היגר עם משפחתו לסינסינטי, אוהיו, בארצות הברית. ביתר דיוק, התיישבו תחילה בכפר המהווה כיום פרבר מערבי של סינסינטי, צ'ביוט. הוא למד בבתי ספר ציבוריים ואחר כך למד אדריכלות במכללת פארמר'ס בקולג' היל בסינסינטי. האנאפורד התמחה אצל האדריכל ג'ון ר. המילטון ובשנת 1858 פתח משרד אדריכלים יחד עם אדווין אנדרסון. שותפותם נמשכה עד 1870. בהמשך עבד האנאפורד לבד ועם שותפים שונים (ב-1876-1874 עם אדווין פרוקטור) ובשנת 1887 משרדו הפך ל"סמואל האנאפורד ובניו". סמואל האנאפורד היה ראש העיר הראשון והיחיד של וינטון פלייס. הוא נאבק למען הפחתת מקורות העשן הרבים וקידם את מערכת הביוב ב-Mill Creek Valley. לפני מותו כיהן כמנהל המכון למכניקה של אוהיו. פרש לגמלאות בסביבות 1895. היה אדם שמרן מאוד, היה אנטי-יוניוניסט בדעותיו (בימי מלחמת האזרחים), התנגד בדרך כלל לשימוש בבטון. ברוח זו ערך את כתב העת המקצועי "The Western Architect and Builder". הבניין האחרון שהמשיך לתכנן גם אחרי פרישתו היה בית האבות המתודיסטי בקולג' היל. האנאפורד הלך לעולמו בביתו בסינסינטי בשנת 1911. הובא לקבורה בבית הקברות ספרינג גרוב.
חברת דגל
בתעופה אזרחית ובספנות חברת דגל (באנגלית: Flag carrier) היא חברת תעופה או ספנות, המתאפיינת באחת משתיים:
המושג בא לעולם בתקופה שבה מרבית המדינות הקימו חברות תעופה שבהן שלטו ואותן הפעילו, והלכה למעשה נחשבו חברות אלה שהיו חברות דגל גם כ"חברות לאומיות". חלק ניכר מחברות אלה הופרט במהלך השנים והפיקוח הממשלתי על ענף התעופה האזרחית פחת, דבר שהביא להקמת חברות תעופה שלא נשלטו בידי המדינה, אף כי הן נחשבו לחברות דגל של אותה מדינה, בין בהקשר הצר ובין בזה הרחב, וחשיבותו של המושג "חברה לאומית" פחתה.
סובב חומות ירושלים
ארכאולוגיה
בעיר דוד מגוון רחב של ממצאים ארכאולוגיים: מתחם מבוצר סביב מעיין הגיחון מהתקופה הכנענית התיכונה. עיר מלוכה מתקופת ימי הבית הראשון. פרבר מרכזי בימי הבית השני הכולל מערך רחובות אבן מרשימים מתקופת הורדוס ומתחתן מערכות ניקוז משוכללות. ובריכת השילוח מימי בית שני.
סדר יום (תוכנית רדיו)
היסטוריה
בשנת 2017, עם סגירת רשות השידור ופתיחת תאגיד השידור הישראלי חודשה התוכנית בתחנת כאן ב', ושעת השידור שלה הוזזה מהשעות 8 – 10 לשעות 10 – 12.
אות פתיחת התוכנית היא הנעימה Joyful Celebration של המלחין Laurant Lombard.
פרסים
ב-2015 זכתה קרן נויבך בפרס סוקולוב בתחום התקשורת האלקטרונית, "על עבודה עיתונאית ברדיו, בפרט בתוכניתה "סדר יום", שעוסקת בנושאים כלכליים וחברתיים מנקודת מבט ביקורתית".
ג'אמבטיסטה נולי
קורות חייו ופועלו
מפת נולי מסתמכת על מפות קודמות, בהן זו של בופליני (Bufalini) משנת 1551, אך תוך חידושים חשובים. נולי ערך את המפה בהכוונה לצפון, ולא למזרח כפי שהיה מקובל עד זמנו, בהסתמכותו על מצפן כדי להבין את הטופוגרפיה של העיר. גם נולי, בדומה לבופליני, יצר את המפה באמצעות ייצוג שטחים בנויים עם רחובות ובניינים מוצללים, אך יצר הבחנה בולטת לעין בין שטחים בנויים ופתוחים, הן במרחב העירוני והן בתוך גבולות מבנים פרטיים. מפת נולי מציגה בשחור את המבנים, ובלבן – את המרחב הציבורי של העיר. וכך המבנים מגדירים את המרחב הפתוח, והמרחב הפתוח – את המבנים. כמו כן סימן פרטים משניים בשטחים ציבוריים פתוחים, כגון העמודים בכיכר פטרוס הקדוש בוותיקן ובקדמת הפנתיאון ברומא, ואף חללים קטורים בתוככי מבנים סגורים. המפה בדיוקיה השיגה שיפור משמעותי בהצגת פרטים, דוגמת חוסר הסימטריה של המדרגות הספרדיות. בעקבות מפת נולי נוצרו והוצבו לוחות חרותים לציון שמות רחובות ואתרים, מהם השתמרו לדורות. המפה שימשה בתכנון הממשלה האיטלקית של העיר רומא וכן כבסיס למיפוי רומא עד שנת 1970.
עודד אבישר
מחזות, ספרים ותסריטים
אבישר כתב ספרים בחקר תולדות היישוב, שני ספרים שיצאו לאור : "ספר חברון" ו"ספר טבריה" ושניים שלא זכה להוצי לאור: "ספר צפת" ו"ספר ירושלים".
מודיעין אנושי
מודיעין צבאי ואיסוף מודיעיני צבאי מהווה את עיקר הפעילות המודיעינית של ישראל, אך בשאר מדינות העולם הוא חלק קטן מהפעילות וכולל בעיקר מודיעין מדיני, אסטרטגי, כלכלי, עסקי וטכנולוגי.
Master of Reality
הקלטות
ההקלטות לאלבום נערכו באולפני "Sarm West Studios", נוטינג היל לונדון בין פברואר לאפריל 1971. האלבום הופק על ידי רוג'ר ביין, שהפיק עבור הלהקה את אלבומיה הקודמים, ושיתוף הפעולה ביניהם באלבום זה היה האחרון.
ליעד שהם
ביוגרפיה
בשנת 2019 עלתה בתיאטרון "גשר" ההצגה "משפט חוזר" בבימויו של אמיר י. וולף, המבוססת על ספרו ושהם נטל חלק בכתיבתה.
דרכו הספרותית
כלי התקשורת בארץ ובעולם נוהגים לכנותו "ג'ון גרישם הישראלי", בין היתר מכיוון שגיבורי ארבעת ספרי המתח הראשונים שלו הם עורכי דין.
קישורים חיצוניים
על הספר "אם המושבות"
על הספר "סיכון כפול" ו"איש הפח"
מזרקת הרון
מבנה המזרקה
למזרקה שלושה מכלים המוצבים בגבהים יחסיים שונים זה מזה, אשר מחוברים באמצעות מערכת צינורות: מכל עליון שהוא פתוח לאוויר האטמוספירי, מכל אמצעי אטום לסביבה ושבו כמות מסוימת של נוזל, ומכל תחתון אטום לסביבה. מתחתית המכל העליון יוצא צינור אל תחתית המכל התחתון, מחלקו העליון של המכל התחתון יוצא צינור אל חלקו העליון של המכל האמצעי. מתחתית המכל האמצעי יוצא צינור שנפתח אל האוויר האטמוספירי מעל למכל העליון. חיבורי הצינורות והמכלים אטומים לחדירת אוויר או לדליפת הנוזל מלבד המכל העליון והצינור שמעליו שפתוחים לאוויר האטמוספירי. ניתן להציב את הכלים אחד מעל לשני כך שהצינורות יוסתרו בתוכם והם יראו כגליל אחד שבראשו מזרקה.
תיאור פעולת המזרקה
פעולת המזרקה מתחילה עם מילוי המכל העליון בנוזל. הנוזל יורד במורד הצינור שנמצא בתחתית המכל העליון ישירות למכל התחתון בכח הגרביטציה. המכל התחתון מתמלא בנוזל ובתוכו נוצרת דחיסה ועליה של לחץ האוויר. מאחר שהמכל התחתון אטום מכל עבריו לחץ האוויר מוזרם דרך צינור אל המכל האמצעי. לחץ האוויר העולה במכל האמצעי דוחק את הנוזל שבו מעלה דרך הצינורית אל מעל המכל העליון ומוזרק ממנו עד מעל למפלס הנוזל שבמכל העליון כמזרקה. ניתן לתכנן את המערכת כך שהמים שניתזים ישובו אל הקערה. בצורה זו מתקבלת לכאורה פרפטום מובילה. למעשה האנרגיה המעלה את המים מהבקבוק האמצעי לקערה מגיעה מירידת המים מהבקבוק העליון לבקבוק התחתון. הזרימה תפסק כאשר הבקבוק התחתון יתרוקן מאוויר (צינור היציאה יתמלא במים ולחץ המים משני הצינורות המחוברים אליו ישתווה) או כשהבקבוק האמצעי יתרוקן ממים.
תוצאה מרשימה יותר מתקבלת כאשר נעשה שימוש בכספית במקום במים זאת מאחר שמשקלה הסגולי של הכספית גדול פי 13.5 זה של המים ובשל מתח הפנים הגבוה שלה.
ארז ויגודמן
ביוגרפיה
ויגודמן גדל בגבעתיים, ולמד במגמה המתמטית-פיזיקלית בבית הספר להנדסאים שליד אוניברסיטת תל אביב. המשיך בבית הספר בלימודי הנדסאי מכונות במסגרת עתודה טכנולוגית. הוא בוגר תואר ראשון בחשבונאות וכלכלה מאוניברסיטת תל אביב ובוגר התוכנית לפיתוח מנהלים של בית הספר למנהל עסקים באוניברסיטת הרווארד.
דומנל ברק
בנו, דומאנגארט מק דומנל היה לימים מלך דאל ריאטה. בנו השני, קת'אסאך (Cathasach) נפטר בשנת 650 לערך.
קתדרה (אקדמיה)
קָתֶדְרָה (מיוונית: (kathedra) καθεδρα – כיסא, מושב; באנגלית: Chair) היא פעילות הוראה או מחקר באוניברסיטה בתחום מדעי שהאוניברסיטה מעוניינת להדגישו בתוך פקולטה מסוימת או תוך שילוב תחומי מחקר מפקולטות ומחלקות שונות. בראש הקתדרה עומד פרופסור המקבל בדרך זו מעמד של בכירות ונקרא "מופקד הקתדרה".
נהוג שהקתדרה נקראת על שם תורם או קרן המממנת אותה, או נקראת על שם אדם מסוים כהנצחה. בשם הקתדרה מוזכר תמיד התחום המדעי-מחקרי עליו היא מופקדת. התורם או הקרן משלמים לפרופסור העומד בראשה תוספת תשלום על משכורתו האקדמית הרגילה לפי התקן.
דין (פירושונים)
{{פירושונים|
חיים ישעיה הלברסברג
ביוגרפיה
נולד בלובלין לרבי שמעון זאב ולרחל רייזל צאצאית של ה"תוספות יום טוב". בילדותו ביקרה אמו אצל רבי שלום רוקח מבעלז, והוא בירכו ואמר עליו "דברים נוראים ונפלאים". הלך לחצרותיהם של רבי מאיר יחיאל מאוסטרובצה, רבי אברהם מטריסק ורבי צדוק הכהן מלובלין.
עונת 2018/2019 ב-KHL
עונת 2018/2019 היא העונה ה-11 של ליגת ה-KHL. העונה הסדירה החלה ב-1 בספטמבר 2018 והסתיימה ב-22 בפברואר 2019. משחקי הפלייאוף נפתחו בסוף פברואר והסתיימו באפריל 2019.
הרכב הליגה הוצג כבר באפריל 2018, לאחר סיום העונה הקודמת, וממנו נגרעו שתי קבוצות בשל ירידה בפופולריות שלהן: לאדה טוליאטי ויוגרה.
דפנה זילברג
דפנה זילברג (נולדה ב-1982) היא מחזאית ובמאית תיאטרון ישראלית.
פרכאר מק קונייד
על פי ה"דואן אלבאנאך" שלט פרכאר 16 שנים, ראשיתן, כנראה, במקביל לדומנל ברק, ולאחר מכן שלט כשליט יחיד.
יריעה אלגברית
יריעות פרויקטיביות
לא ניתן לחקור יריעה פורויקטיביות X באמצעות חוג פונקציות הרגולריות עליהם, מכיוון שחוג זה קטן מאוד (אם היריעה קשירה או בלתי פריקה אז חוג זה הוא השדה k). את תפקידו של חוג זה תופס חוג הפונקציות הרגולריות על היריעה האפינית \tilde X. מכיוון שיריעה זאת אינווריאנטית להומותטיה (ז"א כפל בסקלרים מ-k), חוג הפונקציות עליה הוא חוג מדורג: פונקציה הומוגנית ממעלה i על \tilde X היא פונקציה המתקבלת מצימצום של פולינום הומוגני ממעלה i על המרחב האפיני . הקשר בין יריעות פרויקטיביות לאלגבראות מדורגות דומה לקשר בין יריעות אפיניות לאלגבראות.
תכונות גלובליות
שתי מחלקות בסיסיות של יריעות אלגברית הן יריעות פרידות ויריעות שלמות. הערה: אם נחזור על הגדרות אלה עבור מרחבים טופולוגיים, נקבל הגדרות שקולות להאוסדורפיות וקומפקטיות. אולם מושגים אלה אינם שקולים להאוסדורפיות וקומפקטיות (לפי טופולגית זריצקי) מכיוון שטופולגיית המכפלה על X \times Y שונה מהטופולגיה על X \times Y.
אלומות קוהרנטיות וקווזי קוהרנטיות
מחקר זה הוביל למשפט רימן-רוך, מחקר ההומולוגיה של אלומות קוהרנטיות ודואליות סר.
קשר לאגדים
אם האלומה \mathcal F היא חופשית מקומית, זאת אומרת שקיים כיסוי אפיני פתוח כך ש  הוא מודול חופשי מעל O_X(U_i), אז על מערכת המרחבים  יש מבנה טבעי של אגד. זאת אומרת שקיים אגד כך שהסיבים שלו איוזומורפיים קנונית לסיבי האלומה \mathcal F. יתר על כן ההתאמה  מגדירה שקילות קטגורית בין קטגוריית האלומות החופשיות על X מקומית וקטגוריית האגדים על X.
קטגורית האלומות הקוהרנטיות
קטגורית האלומות ה (קווזי-)קוהרנטיות היא קטגוריה אבלית. שתי הקטגוריות כמו גם הקטגוריות הנגזרות שלהן הן אינווריאנטים חשובים של יריעה אלגברית. חקר היחסים בין קטגורית אלה עבור יריעות שונות מתואר בספר Residues and duality. חקר זה מכיל בין היתר את דואליות גרותנדיק שהיא הכללה של דואליות סר.
סכמות
לויתור על הנוצרות סופית של חוג הפונקצוית הרגולריות ישנן השלכות. כאשר מתאימים לאלגברה יריעה אפינית, משתמשים בספקטרום המקסימלי שלה, זאת אומרת אוסף האידיאלים המקסימליים שלה, בעוד שכשמתאימים לחוג סכמה אפינית, משתמשים בספקטרום הראשוני שלו, זאת אומרת אוסף האידיאלים הראשוניים שלו. הצורך להשתמש בספקטרום ראשוני נובע מכך שבהינתן העתקה בין חוגים כלליים (לאו דווקא נוצרים סופית מעל שדה) אין זה נכון שתמונה הפוכה של אידיאל מקסימלי היא אידיאל מקסימלי, אבל נכון שתמונה הפוכה של אידיאל ראשוני היא אידיאל ראשוני.
מושגים מקבילים
הגאומטריה המודרנית חוקרת מספר מחלקות של אובייקטים גאומטריים. יריעות אלגבריות מהוות אחת ממחלקות אלו, לצידם חוקרים גם יריעות טופולוגיות, יריעות חלקות (differentiable manifolds), יריעות אנליטיות, מרוכבות וממשיות, סוגים שונים של יריעות אלגבריות למחצה (למשל יריעות נאש), יריעות אנליטיות p-אדיות, מרחבים אנליטיים קשיחים, מרחבי ברקוביץ', מרחבים פרפקטואידים ועוד. שלוש המחלקות האחרונות הן גרסאות מודרניות ומעודנות יותר של יריעות אנליטיות p-אדיות. יריעות אלה בתורן הן גרסה לא ארכימדית של יריעות אנליטיות מרוכבות וממשיות. יריעות נאש הן יריעות ממשיות חלקות אלגבריות למחצה, הן דומות מאוד ליריעות אלגבריות ממשיות חלקות. אם נקבע k=\R, נראה שטבעי להשוות בין יריעות אלגבריות, יריעות אנליטיות ויריעות חלקות. בהשוואה זאת, יריעות אלגבריות הן המחלקה הקשיחה ביותר, ויריעות חלקות הן המחלקה הגמישה ביותר. כל פונקציה אלגברית היא אנליטית וכל פונקציה אנליטית היא חלקה.
עקומים שלמים חלקים
עקום אלגברי שלם חלק שהתפרסם בזכות הקשר שלו למשפט פרמה הוא עקום פרמה.